Echipa naţională a Poloniei s-a calificat la turneul final al Euro 2024, după ce a întrecut cu 5-4, după lovituri de departajare, echipa naţională a Ţării Galilor, informează news.ro.
La Cardiff s-a repetat istoria din meciul georgienilor cu grecii. Ţara Galilor şi Polonia s-au luptat timp de 180 de minute fără ca vreuna să reuşească să înscrie. Oaspeţii au forţat pe final, galezii au rămas în zece la ultima fază a meciului, după eliminarea lui Chris Mepham, dar s-a ajuns la lovituri de departajare.
Lewandowski a înscris primul, Ben Davies a egalat, Szymanski a readus Polonia în avantaj, iar Kieffer Moore a făcut 2-2. Frankowski a menţinut oaspeţii în avantaj, dar Hary Wilson a înscris şi el. Zalewski a marcat pentru 4-3, însă a fost 4-4 după lovitura lui Neco Williams.
Piatek a înscris şi Szczesny a apărat şutul lui Daniel James, iar Polonia s-a calificat la turneul final.
Astfel, după finalele de azi ale play-off-urilor, ultimele trei echipe calificate pentru turneul final al Euro 2024 sunt Georgia, Ucraina şi Polonia, care va juca în grupa D, alături de Ţările de Jos, Austria şi Franţa.